《再韵贺可山新生弥月》
宋代·叶茵

人誇旌表旧门闾，梅长新枝鹤长雏。八叶可提和靖印，十箱须读阿宜书。

诞弥厥月生无害，积善之家庆有馀。准拟一饕汤饼供，柰何逢疾似相如。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。